Morla gerina í flógva mjólk, koyr hvíta í og blanda væl saman. Olja, salt, sukur og grahamsmjøl verður koyrt samanvið. Síðani verður hveitimjølið koyrt í–eitt sindur í senn, og eggið verður koyrt í á hálvari leið. Knoða deiggið, til tað er gott og smidligt. Lat tað ganga úti í 1 tíma. Síðani verður deiggið rullað út við einari køksrullu. Být deiggið í tvær langar flísar, sum síðan verða skornar í 10-12 tríhyrningar. Sker pylsurnar í helvt og legg eina pylsu á hvønn tríhyrning. Legg pylsurnar, har trýhyrningarnir eru breiðastir/longstir og rulla deiggið kring pylsuna. Lat nú ganga í 30 minuttir aftrat. Smyr hornini og koyr sesamfræ omaná. Koyr tey í ovnin, tá hann er 175 hitastig. Baka í 12-15 minuttir.